Cele trei cote la care s-a gândit Guvernul sunt de 8, 12 și 16 procente. O formă de renunțare la cota unică de 16% este și acordarea creditului fiscal pentru cei care vor să își restructureze creditul și acceptă o reducere a ratei cu până la jumătate, măsură pe care Executivul vrea să o aplice de la 1 aprilie.

În strategia fiscal-bugetară pentru perioada 2014-2016 se prevede și reducerea CAS-ului cu cinci puncte procentuale de la 1 iulie, dar și indexarea taxelor locale în 2016 cu inflația din perioada 2013-2015, precum și o modalitate diferită de taxare a clădirilor, în funcție de destinația acestora.